ai4bharat/Pralekha huggingface dataset:
وزارتِ تعلیم
ڈاکٹر سبھاس سرکار نے شیب پور کے آئی آئی ای ایس ٹی کے آٹھویں سالانہ جلسہ ٔتقسیم اسناد کو خطاب کیا
تعلیم کے وزیر مملکت ڈاکٹر سبھاس سرکار نے آج شیب پور کے انڈین انسٹی ٹیوٹ آف انجینئرنگ سائنس اینڈ ٹیکنالوجی کے سالانہ جلسۂ تقسیم اسناد کو بطور مہمان خصوصی خطاب کیا۔ شیب پور کے آئی آئی ای ایس ٹی کے بورڈ آف گونرس کے چیئر پرسن اور ڈائریکٹر پروفیسر پارتھا سارتھی چکرابارتی نے تقریب کی صدارت کی ۔
اس موقع پر خطاب کرتے ہوئے جناب سرکار نے کہا کہ نئی تعلیمی پالیسی 2020 کا مقصد نئی تعلیمی ٹیکنالوجیوں کو اختیار کرنے اور گھر میں دستیاب ہنر کی ترقی کے توسط سے نئے درسی نمونے کو مستحکم کرنا ہے۔ انہوں نے مزید کہا کہ طلبہ کے ذریعہ حاصل کردہ علم قدروں کے قیام میں ان کی مدد کرےگا اور نہ صرف ملک کی ترقی میں معاون ہوگا بلکہ پوری دنیا کی ترقی میں معاون ہوگا۔
انہوں نے اسی بات پر زور دیا کہ یہ وقت ایسا ہے کہ ہم اپنے پرکھوں اور باپ داداؤں کے بارے میں جانیں اور ہندوستانی نظام علم کو درس و تدریس میں شامل کریں ۔انہوں نے امید ظاہر کی کہ ہماری آئندہ کی نسلیں ’’زیادہ خواب دیکھیں گی اور زیادہ حاصل کریں گی‘‘ اور ہندوستان کو خوشحالی اور عالمی قیادت کی طرف لے جائیں گی۔
اس جلسۂ تقسیم اسناد میں کل1016 طلبہ نے ڈگریاں حاصل کیں۔ اس جلسۂ تقسیم اسناد مین 10 کورسوں کے کل 522 انڈر گریجویٹ طلبہ الگ الگ کورسوں کے 350 پوسٹ گریجویٹ طلبا،5 کورسوں کے دوہری ڈگری کے طلبا اور 129 پی ایچ ڈی اسکالرس، جنہوں نے اپنی تعلیم مکمل کی اور اس مدت میں امتحانات پاس کئے،کو ڈگریوں اور انعامات سے نوازا گیا۔
مختلف نظاموں میں سب سے زیادہ نمبرات حاصل کرنے والے 39 امیدواروں کو میڈل سے نوازا گیا۔
صدر برائے انڈیا گولڈ میڈل میکینکل انجینئرنگ محکمہ کے سوبھیچھا پاول کو دیا گیا جنہوں نے تمام دس انجینئرنگ نظاموں کے انڈر گریجویٹس کے درمیان پہلی پوزیشن حاصل کی۔
گنیش چندرا مترا میموریل تمغہ محکمۂ ریاضیات کے تابانیتا کارمکار کو دیا گیا ۔جنہوں نے تمام نظاموں کے پوسٹ گریجویٹس کے درمیان پہلی پوزیشن حاصل کی۔ اوقاف کے تمغے ان طلبا کو دئے گئے جو اپنے متعلقہ شعبوں مین پہلے نمبر پر آئے یا کسی خاص موضوع میں سب سے زیادہ نمبرات حاصل کئے۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد111.40 کروڑسے تجاوزکرگئی
گذشتہ 24 گھنٹوں میں58.42 لاکھ سے زیادہ ٹیکے لگائے گئے
شفایابی کی شرح سردست98.26 فیصد پر بنی ہوئی ہے
گذشتہ 24 گھنٹوں میں11,850نئے معاملے درج ہوئے ہیں
بھارت میں سردست زیر علاج مریضوں کی تعداد1,36,308 ہے جو 274 دنوں میں سب سے کم ہے
جانچ کے بعد متاثرہ پائے جانے والے مریضوں کی ہفتہ واری شرح  ہے، جو پچھلے 50 دنوں سے2 فیصد سے کم ہے
نئی دلّی ،13 نومبر، 2021/
گذشتہ 24 گھنٹوں کے دوران58,42,530 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کیمجموعی تعداد111.40 کروڑ تک پہنچ گئی ہے۔ یہ کامیابی کو حاصل کرنے کے لئے ملک بھر میں1,14,01,023سیشنز کا انعقاد کیا گیا۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,80,192
|
|
دوسری خوراک
|
|
93,17,204
|
|
صف اوّل کے کارکنان
|
|
پہلی خوراک
|
|
1,83,73,803
|
|
دوسری خوراک
|
|
1,61,44,615
|
|
18 تا 44 سال کی عمر کے افراد
|
|
پہلی خوراک
|
|
43,05,85,042
|
|
دوسری خوراک
|
|
16,59,93,869
|
|
45 تا 59 سال کی عمر کے افراد
|
|
پہلی خوراک
|
|
17,78,11,757
|
|
دوسری خوراک
|
|
10,35,94,850
|
|
60 سال سے زیادہ عمر کے افراد
|
|
پہلی خوراک
|
|
11,14,37,662
|
|
دوسری خوراک
|
|
7,04,09,140
|
|
مجموعی تعداد
|
|
1,11,40,48,134
پچھلے 24 گھنٹے میں12,403مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر 3,38,26,483ہوگئی ہے۔
جس کے نتیجے میں، بھارت میں صحت یابی کی شرح 98.26 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل139دنوں سے یومیہنئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن11,850 نئے معاملات درج ہوئے ہیں۔
زیر علاج مریضوں کی تعدادفی الحال1,36,308 ہے جو پچھلے 274 دنوں میں سب سے کم ہے۔ سر دست زیر علاج مریضوں کی تعداد ملک بھرکے مجموعی متاثرہ معاملوں کا 0.40 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر12,66,589نمونوں کی جانچ کی گئی ۔بھارت میں اب تک مجموعی طور پر تقریباً62.23 کروڑ نمونوں کی جانچ کی جاچکی ہے۔
اب جب کہ ملک بھر میںطبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست1.05 فیصد ہوگئی ہے،جو گذشتہ50 دنوں سے2 فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال0.94فیصد ہے۔ یومیہ متاثرہ افراد کی شرح پچھلے40 دنوں سے2فیصد سے بھی نیچے آگئی ہے اورلگاتار75 دنوں سے یہ شرح3 فیصد سے نیچے درج ہورہی ہے۔
وزارتِ تعلیم
حکومت سائنس اور ٹیکنالوجی کو فروغ دینے اور ریسرچ ایکو سسٹم کو بڑھانے کے لیے ریسرچ پارک کھول رہی ہے
حکومت نے ملک میں ریسرچ ایکو سسٹم کو بڑھانے کے لیے آئی آئی ٹی مدراس، آئی آئی ٹی بامبے، آئی آئی ٹی کھڑگپور، آئی آئی ٹی کانپور، آئی آئی ٹی دہلی، آئی آئی ٹی گوہاٹی، آئی آئی ٹی حیدرآباد، آئی آئی ٹی گاندھی نگر اور آئی آئی ایس سی بنگلور میں ریسرچ پارکوں کے قیام کو منظوری دی تھی۔ آئی آئی ٹی مدراس، آئی آئی ٹی کھڑگپور اور آئی آئی ٹی دہلی کے ریسرچ پارک کام کر رہے ہیں اور دیگر تکمیل کے جدید مراحل میں ہیں۔ ان ریسرچ پارکوں کے بنیادی مقاصد میں اعلیٰ درجہ کی صنعتوں کے ساتھ تحقیقی تعاون کرنا، طلباء کی انٹرپرینیورشپ اور انکیوبیشن کو قابل عمل بنانا اور اس کے لیے مضبوط تعلیمی روابط استوار کرنا، صنعت تک علمی مواد کی رسائی کو بڑھانا اور قریبی تعاون وغیرہ کے ذریعے صنعت کو تعلیمی معیار میں اضافہ کرنے کے قابل بنانا ہے ۔ ریسرچ پارکوں کے مختلف مقاصد کے حصول کے لیے، عام طور پریہ ملک کے اعلیٰ تعلیمی اداروں میں قائم کیے جاتے ہیں۔
یہ جانکاری وزیر مملکت برائے تعلیم ڈاکٹر سبھاش سرکار نے آج لوک سبھا میں ایک تحریری جواب میں دی۔
پیٹرولیم اور قدرتی گیس کی وزارت
گھریلو گیس کی پیداوار کی حوصلہ افزائی
حکومت نے گزٹ نوٹیفکیشن مورخہ 07.04.2023 کے ذریعے گھریلو قدرتی گیس کی قیمتوں کے تعین کی نظرثانی شدہ رہنما خطوط کی منظوری دے دی ہے۔ ان كا تعلق او این جی سی/ آءل کے نامزد فیلڈز سے پیدا ہونے والی گیس، نئی ایکسپلوریشن لائسنسنگ پالیسی بلاکوں اور نئی ایکسپلوریشن لائسنسنگ پالیسی سے پہلے كے بلاكوں سے ہے جہاں پروڈکشن شیئرنگ کنٹریکٹ قیمتوں کو حکومت کی منظوری كا پابند کرتا ہے۔ ایسی قدرتی گیس کی قیمت انڈین کروڈ باسکٹ کی ماہانہ اوسط کی 10 فی صد ہوگی اور اسے ماہانہ بنیادوں پر نوٹیفائی کیا جائے گا۔ او این جی سی اور آئل کی طرف سے ان کے نامزد کردہ بلاکو سے تیار کردہ گیس کے لیے ایڈمنسٹرڈ پرائس میكانزم  کی قیمت كم سے كم اور یكساں ہوگی۔ نئے کنوؤں سے یا او این جی سی اور آئل کے نامزدگی والے شعبوں میں کنوؤں سے پیدا ہونے والی گیس کو اے پی ایم قیمت پر 20 فی صد کے پریمیم کی اجازت ہوگی۔ ان اصلاحات کی وجہ سے گھروں کے لیے پائپڈ نیچرل گیس اور ٹرانسپورٹ کے لیے کمپریسڈ نیچرل گیس کی قیمتوں میں نمایاں کمی واقع ہوئی ہے۔
گھریلو گیس کی پیداوار بڑھانے کے لیے حکومت ہند نے 30 مارچ 2016 کو ہائیڈرو کاربن ایکسپلوریشن اینڈ لائسنسنگ پالیسی نوٹیفائی كی ہے۔ اس كا تعلق پروڈکشن شیئرنگ میکانزم سے ریونیو شیئرنگ میکانزم کی طرف منتقل ہونے والے ایکسپلوریشن رقبے کے ایوارڈ سے ہے۔ حکومت نے 28 فروری 2019 کو مزید پالیسی اصلاحات كا اعلان کیا۔ اس میں "کاروبار کرنے میں آسانی" کو فروغ دینے کے لیے بہت سے عمل اور منظوریوں میں نرمی کی گئی تھی۔ زمرہ دوئم اور سوئم قسم کے بیسن سے آمدنی میں ونڈ فال کے فوائد كو چھوڑ كر باقی شراكت ختم كر دی گئی۔ قدرتی گیس کے لیے مارکیٹنگ اور قیمتوں کی آزادی کے علاوہ گہرے اور انتہائی گہرے بلاکس کے لیے 7 سال کی رائلٹی ہولی ڈے كے اعلان كے ساتھ رعایتی رائلٹی کی شرحیں- گہرے پانی کے لیے 3.5 فی صد اور انتہائی گہرے پانی کے بلاکس کے لیے 1.4 فیصد كرنے كے اقدام كے علاوہ كنووں سے جلد رقم کمانے کے لیے مالی مراعات فراہم کی گئی ہیں۔
حکومت نے 2030 میں انرجی مکس میں قدرتی گیس کا حصہ تقریباً 6.7 فیصد سے بڑھا کر 15 فیصد کرنے کا ہدف مقرر کیا ہے۔ اس رُخ پر حکومت کی جانب سے مختلف اقدامات کئے گئے ہیں۔ ان میں نیشنل گیس گرڈ پائپ لائن کی توسیع، سٹی گیس ڈسٹری بیوشن  نیٹ ورک کی توسیع، مائع قدرتی گیس  ٹرمینلز کا قیام، گھریلو گیس کو کمپریسڈ نیچرل گیس  / پائپڈ نیچرل گیس  سی این جی  / پی این جی  کو بغیر کسی کٹوتی کے زمرے میں مختص کرنا، ہائی پریشر/زیادہ درجہ حرارت والے علاقوں، گہرے پانی اور انتہائی گہرے پانی اور کوئلے کے سیون سے پیدا ہونے والی گیس کی مارکیٹنگ اور قیمتوں کے تعین کی آزادی کی اجازت دینا، بایو-سی این جی وغیرہ کو فروغ دینے کے لیے سستی نقل و حمل کی جانب پائیدار متبادل سامنے لانا شامل ہے۔
یہ اطلاع پٹرولیم اور قدرتی گیس كے وزیر مملکت جناب رامیشور تیلی نے آج راجیہ سبھا میں ایک تحریری جواب میں دی۔
وزارت خزانہ
پردھان منتری جن دھن یوجنا کے تحت 41.94 کروڑ کھاتے کھولے گئے ہیں
نئی دہلی ،15مارچ ،2021، جیسا کہ بینکوں کی طرف سے اطلاع ملی ہے کہ 24 فروری 2021 تک پردھان منتری جن دھن یوجنا  کے تحت 41.93 کروڑ کھاتے کھولے جاچکے ہیں۔ پی ایم جے ڈی وائی کے تحت 24 فروری 2021 تک جو کھاتے کھولے گئے ہیں ان کی ریاست وار تفصیل جدول میں دی گئی ہے۔
یہ بات خزانے اور کارپوریٹ اموت کے مرکزی وزیر مملکت جناب انوراگ سنگھ ٹھاکر نے آج لوک سبھا میں ایک سوال کے تحریری جواب میں بتائی۔
مزید تفصیلات بتاتے ہوئے وزیر موصوف نے کہا کہ حکومت نے غریب اور ضرورت مندوں کو کووڈ-19 کے اقتصادی اثرات کا مقابلہ کرنے اور کورونا وائرس کے خلاف لڑائی میں ان کی مددکے لیے 26 مارچ 2021 کو 1.70 لاکھ کروڑ روپئے کا ’پردھان منتری غریب کلیان یوجنا‘ ریلیف پیکیج کا اعلان کیا تھا۔اس پیکیج کی خصوصیات مندرجہ ذیل ہیں:
- کووڈ-19 کے خلاف لڑنے والے صحت کارکنوں کے لیے 50 لاکھ روپئے فی کارکن کی جامع ذاتی حادثاتی بیمہ کی اسکیم۔
- سرکاری نظام تقسیم کے تحت آنے والے تمام مستفیدین کو پانچ کلو گرام فی کس کے حساب سے فاضل اناج اور ایک کلو گرام فی کنبہ فی مہینہ کے حساب سے مفت دالوں کی فراہمی۔
- پی ایم کسان یوجنا کے تحت تقریباً 8.7 کروڑکسانوں کو 2020-21 میں ملنے والی 2000 روپئے کی پہلی قسط کی اپریل 2020 میں ہی ادائیگی۔
- پی ایم جے ڈی وائی 20.40 کروڑ خاتون کھاتے داروں کے لیے 3 مہینے کے لیے 500 روپئے کی نقد امداد اور تقریباً 3 کروڑ معمر بیواؤں اور دیویانگ زمرے کے افرادکے لیے 1000 روپئے کا اجرا۔
- پردھان منتری اجولا یوجنا کے 8 کروڑ مستفیدین کے لیے مفت ایل پی جی سلینڈر۔
- سو سے کم کارکنوں کے کاروبار میں 15000 روپئے سے کم ماہانہ اجرت کمانے والوں کے پی ایف کھاتے میں 24 فیصد کی ماہانہ اجرت تین ماہ کے لیے تاکہ انھیں روزگارمیں رکاوٹ کا سامنا نہ کرنا پڑے۔
- یکم اپریل 2020 سے ایم جی نریگا اجرت میں 20 روپئے کا اضافہ63 لاکھ سیلف ہیلپ گروپوں کے لیے جو 6.85 کروڑ کنبوں کی سپورٹ کرتے ہیں کے ذریعے خواتین کے لیے 10 سے 20 لاکھ روپئے کے مفت متوازی قرضے کی حد۔
- ملازمین کے پرویڈنٹ فنڈ کے ضابطوں میں ترمیم تاکہ ان میں 75 فیصد رقم ان کے کھاتوں سے یا تین مہینے کی اجرت جو بھی ان میں کم ہو ناقابل واپسی پیشگی کے طور پر فراہم کرنے کی وجوہات میں وبائی بیماری کی وجہ کو شامل کرنا۔
- ریاستی حکومتوں کے لیے جاری ہدایات:
- تقریباً 3.5 کروڑ رجسٹرڈ کارکنوں کی امداد اور سپورٹ کے لیے بلڈنگ اور دیگر تعمیراتی کارکنوں کا ویلفیئر فنڈ قائم کرنا۔
- کووڈ-19 وبائی بیماری کو پھیلنے سے روکنے کے لیے میڈیکل جانچ، جانچ پڑتال اور دیگر ضرورتوں کے لیے نیز اس وبائی بیماری سے متاثرہ افراد کے علاج معالجے کے لیے سہولتوں میں اضافے کی خاطر ڈسٹرکٹ منرل فنڈ۔
کیمیکلز اور فرٹیلائزر کی وزارت
کیمیکل اور کھاد کے مرکزی وزیر ڈاکٹر منسکھ مانڈویہ نے پروسیس صنعت میں گرین ہائیڈروجن اور گرین امونیا کی پیداوار اور استعمال پر سیمینار کے افتتاحی اجلاس کی صدارت کی
گرین ہائیڈروجن میں بھارت کے پاس زبردست مواقع ہیں: ڈاکٹر منسکھ مانڈویہ
کامیابی کے لیے صنعتوں، تعلیمی اداروں اور حکومت کو ایک ساتھ آنا ہوگا: ڈاکٹر مانڈویہ
کیمیکل اور فرٹیلائزر اور صحت و خاندانی بہبود کے مرکزی وزیر ڈاکٹر منسکھ مانڈویہ نے دو روزہ سیمینار سے خطاب کیا جس کا انعقاد’پروسیس انڈسٹری میں گرین ہائیڈروجن اور گرین امونیا کی پیداوار اور استعمال‘ کے موضوع پرفرٹیلائزر ایسوسی ایشن آف انڈیاکے اشتراک سے کیمیکل انجینئرنگ ڈیپارٹمنٹ، آئی آئی ٹی دہلی،انڈین انسٹی ٹیوٹ آف کیمیکل انجینئرز کے ذریعہ نئی دہلی کے حوض خاص واقع آئی آئی ٹی ،دہلی کے کیمپس میں کیاجارہا ہے ۔ میٹنگ میں کیمیکل اور کھاد کے وزیر مملکت جناب بھگونت کھوبا بھی موجود تھے۔
تقریب سے خطاب کرتے ہوئے، مرکزی وزیر صحت نے کہا کہ ’’ ہمیں تحقیق اور پیداوار کے شعبے میں ترقی کرنے کی ضرورت ہے اور گرین ہائیڈروجن کی ترقی اور مینوفیکچرنگ میں جدت لانے کی ضرورت ہے۔ صرف حکومت ہی گرین توانائی کا ہدف حاصل نہیں کر سکتی۔ صنعت-تعلیمی ادارے -حکومت کے بابین مطابقت نیشنل ہائیڈروجن مشن کے ہدف کو حاصل کرنے کے لیے بہت ضروری ہے۔ گرین اینرجی مشن کو حقیقت بنانے کے لیے ہمیں مختلف موسمی نظام اور ٹوپوگرافی کے لحاظ سے بہت بڑا جغرافیائی فائدہ حاصل ہے۔ مستقبل کی منصوبہ بندی پر توجہ مرکوز کرتے ہوئے، اس سال ہم امرت کال منا رہے ہیں اور اس ہدف کو حاصل کرنے کے لیے اگلے 25 سالوں کے لیے روڈ میپ تیار کررہے ہیں ۔ توانائی ہمارے ملک کی ایک اہم ضرورت ہے اور گرین ہائیڈروجن مشن اس کا ایک اہم حصہ ہے۔‘‘
ڈاکٹر منسکھ مانڈویہ نے سبھی پر زور دیا کہ وہ گرین ہائیڈروجن کی مینوفیکچرنگ کو نہ صرف ہمارے ملک بلکہ پوری دنیا کے لیے کفایتی اور قابل رسائی بنانے کے لیے، ملک پہلے کے نظریہ کے ساتھ کام کریں ۔ ملک کے تئیں عزم اور لگن قوم کی ترقی کے لیے ضروری ہے۔ انہوں نے مزید کہا ’’ ہم شمسی توانائی کی کارکردگی کو بڑھانے اور اس کی لاگت کو کم کرنے کا ہدف حاصل کر سکتے ہیں اور وشو گرو بن سکتے ہیں۔ ہمیں اپنے شاندار ماضی سے تحریک لینی چاہیے، جس سے یہ پتہ چلتا ہے کہ ہم تکنیکی اعتبار سے ہم کتنے ترقی یافتہ تھے۔ ہمارے پاس انسانی وسائل کی صلاحیت اور دماغ کی کمی نہیں تھی۔ ہم اسے دنیا کوایک بار پھر دکھا سکتے ہیں‘‘ ۔
کیمیکل اور کھاد کے وزیر مملکت جناب بھگونت کھوبا نے کہا کہ ’’ عزت مآب وزیر اعظم کی صاحب بصیرت قیادت میں، ہم نے غیر رکازی ایندھن کے استعمال کے پھیلاؤ اور فروغ کا مشاہدہ کیا ہے‘‘ ۔ انھوں نے مزید کہا، ’’ عزت مآب وزیر اعظم نے ہندوستان کے 75 ویں یوم آزادی  پر قومی ہائیڈروجن مشن کا آغاز کیا۔ اس مشن کا مقصد حکومت کی آب و ہوا کے اہداف کو پورا کرنے اور ہندوستان کو گرین ہائیڈروجن مرکز بنانے میں مدد کرنا ہے۔ دنیا ہماری گرین ہائیڈروجن پالیسی کے لیے ہماری طرف دیکھ رہی ہے اور ہم جلد ہی پیداوار، بھاری ٹرانسپورٹ لاجسٹک صنعتوں اور شپنگ کی تفصیلات کے ساتھ دستاویزلانچ کریں گے۔ ہمارا مقصد 2030 تک غیر رکازی ایندھن کی 500 گیگا واٹ پیداواری ہدف حاصل کرنا ہے۔‘‘
اس موقع پر اس موقع پر فرٹیلائزر ایسوسی ایشن آف انڈیا، دہلی کے چیئرمین جناب کے ایس راجو ، انڈین انسٹی ٹیوٹ آف کیمیکل انجینئرز کے چیئرمین ڈاکٹر ایس نند ،آئی آئی ٹی ،دہلی کے آفیشی ایٹنگ ڈائریکٹر،فیکلٹی آف آئی آئی ٹی دہلی پروفیسر اے کے گانگولی موجود تھے ۔
صدر جمہوریہ کا سکریٹریٹ
صدر جمہوریہ ہند نے آج جواہر لعل نہرو یونیورسٹی کے 6ویں کانووکیشن میں شرکت کی
صدر جمہوریہ ہندمحترمہ دروپدی مرمو نے آج  کو نئی دہلی میں جواہر لعل نہرو یونیورسٹی کے 6ویں تقسیم اسناد کی تقریب میں شرکت کی۔
اس موقع پر خطاب کرتے ہوئے صدر جمہوریہ نے کہا کہ جے این یو میں پورے ہندوستان سے آنے والے طلباء پڑھتے ہیں۔ یہ یونیورسٹی تنوع کے مابین ہندوستان کے ثقافتی اتحاد کی ایک زندہ عکاسی پیش کرتی ہے۔ یونیورسٹی میں بہت سے دوسرے ممالک کے طلباء بھی پڑھتے ہیں۔ اس طرح، تعلیم کے مرکز کے طور پر جے این یو کی کشش ہندوستان سے آگے ہے۔
صدر جمہوریہ نے کہا کہ جے این یو اپنے ترقی پسند طریقوں اور سماجی حساسیت، شمولیت اور خواتین کو بااختیار بنانے کے معاملے میں بھرپور شراکت کے لیے جانا جاتا ہے۔
صدر جمہوریہ نے کہا کہ جے این یو کے طلباء اور فیکلٹی نے تعلیم اور تحقیق، سیاست، سول سروس، سفارت کاری، سماجی کام، سائنس اور ٹیکنالوجی، میڈیا، ادب، آرٹ اور ثقافت جیسے مختلف شعبوں میں متاثر کن خدمات انجام دی ہیں۔ انہیں یہ جان کر مسرت ہوئی کہ جے این یو 2017 سے ملک کی یونیورسٹیوں میں ’قومی ادارہ جاتی درجہ بندی کے فریم ورک‘ کے تحت مسلسل دوسرے نمبر پر رہاہے۔
صدر جمہوریہ نے کہا کہ جے این یو کے وژن، مشن اور مقاصد کو اس کی بانی قانون سازی میں بیان کیا گیا تھا۔ ان بنیادی نظریات میں قومی یکجہتی، سماجی انصاف، سیکولرازم، جمہوری طرز زندگی، بین الاقوامی افہام و تفہیم اور معاشرے کے مسائل کے لیے سائنسی نقطہ نظر شامل ہیں۔ انہوں نے یونیورسٹی کمیونٹی پر زور دیا کہ وہ ان بنیادی اصولوں کی پابندی میں ثابت قدم رہیں۔
صدر مملکت نے کہا کہ کردار سازی بھی تعلیم کے بنیادی مقاصد میں سے ایک ہے۔ کردار سازی کے انمول مواقع کو، وقت کے بہاؤ کے ساتھ بہہ کر کبھی ضائع نہیں ہونا چاہیے۔ انہوں نے کہا کہ نوجوان طلباء میں تجسس، سوال کرنے اور منطق کے استعمال کا فطری رجحان ہوتا ہے۔ اس رجحان کی ہمیشہ حوصلہ افزائی کی جانی چاہیے۔ نوجوان نسل کی طرف سے غیر سائنسی دقیانوسی تصورات کی مخالفت کی بھی حوصلہ افزائی کی جانی چاہیے۔ نظریات کی قبولیت یا اسےردکرنے کی بنیاد بحث اور مکالمے پر ہونی چاہیے۔
صدر مملکت نے کہا کہ ایک یونیورسٹی کے طلباء اور اساتذہ کو پوری عالمی برادری کے بارے میں سوچنا ہوگا۔ آب و ہوا کی تبدیلی، آلودگی، جنگ اور بدامنی، دہشت گردی، خواتین کا عدم تحفظ اور عدم مساوات جیسے بہت سے مسائل انسانیت کے سامنے چیلنجز پیش کر رہے ہیں۔ زمانہ قدیم سے لے کر آج تک، دنیا کی معروف یونیورسٹیوں نے فرد اور معاشرے کے مسائل کا حل تلاش کیا ہے اور معاشرے کے مقاصد کے حصول میں اپنا کردار ادا کیا ہے۔ انہوں نے کہا کہ یونیورسٹیوں کی ذمہ داری ہے کہ وہ ان مسائل کے بارے میں چوکنا اور متحرک رہیں۔
صدر جمہوریہ نے اس یقین کا اظہار کیا کہ جے این یو جیسی یونیورسٹیاں ہماری جدوجہد آزادی کے نظریات کو برقرار رکھنے، آئین کی اقدار کے تحفظ اور قوم کی تعمیر کے مقاصد کو حاصل کرنے میں موثر کردار ادا کریں گی۔
صدر کی تقریر دیکھنے کے لیے یہاں کلک کریں-
سائنس اور ٹیکنالوجی کی وزارت
برکس ممالک نے ماہرینِ فلکیات کے درمیان اشتراک کو بڑھانے کی اہمیت کو اجاگر کیا
نئی دلّی ، 21 مئی / برکس ملکوں کے مندوبین نے برکس کی فلکیات سے متعلق ورکنگ گروپ کی ساتویں میٹنگ میں برکس ملکوں کے ماہرینِ فلکیات کے درمیان اشتراک بڑھانے کی اہمیت کو اجاگر کیا ۔
برکس ملکوں کے سائنس و ٹیکنا لوجی اور اختراعات کے کلینڈر – 2021 کے تحت بھارت نے برازیل ، روس ، بھارت ، چین اور جنوبی افریقہ کے ماہرینِ فلکیات کے ورکنگ گروپ  کی ساتویں میٹنگ کی میزبانی کی ، جو 19 سے 20 مئی ، 2021 ء کو آن لائن طریقے پر منعقد کی گئی ۔
بھارت کی جانب سے پونے کی انٹر یونیورسٹی سینٹر برائے علمِ فلکیات اور ایسٹرو فزکس  اور حکومتِ ہند کے سائنس اور ٹیکنا لوجی کے محکمے  نے میٹنگ کی نظامت کی ۔ اس میں برکس کے پانچوں ملکوں نے شرکت کی ، جس میں تحقیق کار ، ماہرینِ تعلیم اور سرکاری عہدیداروں سمیت 50 سے زیادہ لوگوں نے شرکت کی ۔
مندوبین نے کلیدی اہمیت کے حامل معاملات پر تبادلۂ خیال کیا اور برکس ملکوں میں موجودہ ٹیلیسکوپ کی نیٹ ورکنگ کرنے اور ایک علاقائی ڈاٹا نیٹ ورک تیار کرنے کی سفارش کی ۔ انہوں نے اِس شعبے میں ایک اہم پروجیکٹ تیار کرنے سے اتفاق کیا ۔ ورکنگ گروپ کے ارکان نے ، اِس شعبے میں تحقیق کی مستقبل کی سمت کی جانب اشارہ کیا ۔ اس میں انٹلیجنٹ ٹیلیسکوپ اور ڈاٹا نیٹ ورک ، کائنات میں اجرام فلکی کے مطالعے ، بِگ ڈاٹا ، مشین لرننگ ، مصنوعی ذہانت کے ذریعے تیار کردہ اعداد و شمار کے مطالعے اور کثیر ویو لینتھ ٹیلیسکوپ رسد گاہ کےمطالعے پر زور دیا ۔
بی اے ڈبلیو جی نے ، جو برکس کے ممبر ملکوں کو علمِ فلکیات کے شعبے میں اشتراک کے لئے ایک پلیٹ فارم فراہم کرتا ہے ، سفارش کی کہ ہر ملک کے اہم نکات کو ، وہاں جاری کام کو سائنسی نتائج کے طور پر پیش کیا جانا چاہیئے ۔ اس سے برکس کی فنڈنگ ایجنسیوں کے ذریعے ، جب بھی فنڈ کے حصول کا موقع ملے گا تو اہم پروجیکٹوں کی نشاندہی کرنے میں مدد ملے گی ۔ بی اے ڈبلیو جی نے برکس ملکوں کے ماہرینِ فلکیات کے درمیان اشتراک میں اضافہ کرنے کی اہمیت کو اجاگر کیا ۔
سائنسداں اور بین الاقوامی تعاون کے سربراہ جناب ایس کے وارشنے نے بھارت  کے موقف کو پیش کیا اور برکس ملکوں کے ممتاز سائنسی تحقیق کاروں نے اپنے ملک کی رپورٹ پیش کی اور تحقیقی بنیادی ڈھانچے میں جاری تحقیقی سرگرمیوں کو اجاگر کیا ۔
برکس ملکوں کے ، جن اہم سائنسی اداروں نے ، اِس میں شرکت کی ، اُن میں بھارت کی جانب سے ممبئی کا ڈاٹا انسٹی ٹیوٹ آف فنڈامینٹل ریسرچ ، بنگلور کا انڈین انسٹی ٹیوٹ آف ایسٹرو فزکس ، پونے کا نیشنل سینٹر فار ریڈیو ایسٹرو فزکس ، دلّی یونیورسٹی ، نیشنل لیباریٹری آن ایسٹرو فزکس ، برازیل کے سینٹر فار ریسرچ اِن فزکس ، نیشنل انسٹی ٹیوٹ فار اسپیس ریسرچ ، روس کے انسٹی ٹیوٹ آف ایسٹرونومی ، اکیڈمی آف سائنسز ، نیشنل ایسٹرو نومیکل آبزرویٹری ، چین کی اکیڈمی آف سائنس اور جنوبی افریقہ کی افریقن ایسٹرو نومیکل سوسائٹی شامل ہیں ۔
بھارت نے جنوری ، 2021 ء میں برکس کی صدارت سنبھالی ہے ۔ برکس ، 2021 ء کے کلینڈر کے مطابق وزارتی سطح کی میٹنگوں ، سینئر عہدیداروں کی میٹنگوں ، شعبہ جاتی میٹنگوں اور کانفرنسوں سمیت تقریباً 100 تقریبات کا انعقاد کیا جائے گا ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔
U.No. 4746
(Visitor Counter : 193
وزارات ثقافت
حکومت نے مرکزی وزیر داخلہ کی سربراہی میں نیتا جی سبھاس چندر بوس کا 125 واں یوم پیدائش منانے کے لئے ایک اعلی سطحی کمیٹی تشکیل دینے کا فیصلہ کیا ہے
نئی دہلی 21 دسمبر 2020 : حکومت نے فیصلہ کیا ہے کہ نیتا جی سبھاس چندر بوس کے 125 ویں یوم پیدائش کی مناسبت سے ایک اعلی سطحی کمیٹی قائم کی جائے گی۔
یہ اعلی سطحی کمیٹی یہ طے کرے گی کہ 23 جنوری 2021 سے شروع ہونے والی ایک سال کی اس یادگاری تقریبات کی میں کیا کیا سرگرمیاں شامل ہوں گی۔
مرکزی وزیر داخلہ جناب امیت شاہ اس اعلی سطحی کمیٹی کے سربراہ ہوں گے۔
ہندوستان کی آزادی کی جدوجہد میں نیتا جی نے جو اہم کردار ادا کیا اس کے اعتراف میں ان تقریبات کا اہتمام کیا جا رہا ہے۔
نیتا جی سبھاش چندر بوس کے بارے میں بات کرتے ہوئے ، وزیر اعظم جناب نریندر مودی نے کہا کہ "استعماریت کے خلاف ان کی شجاعت اور زبردست جدوجہد کے لئے ہندوستان ہمیشہ سبھاس چندر بوس کا شکر گزار رہے گا‘‘۔ وہ ایک باکمال شخص تھے جن کی زندگی کا نصب العینیہ تھا کہ ہر ہندستانی باوقار زندگی گزارے۔ سبھاس بابو اپنی دانش مندی اور تنظیمی صلاحیتوں کے لئے بھی جانے جاتے ہیں۔ ہم ان کے نظریات کی تکمیل اور ایک مضبوط ہندوستان بنانے کے عہد پر کاربند ہیں‘‘۔
اعلی سطحی یادگاری کمیٹی کے ارالین میں ماہرین ، مورخین ، مصنفین ، نیتا جی سبھاس چندر بوس کے کنبہ کے ارکان کے علاوہ آزاد ہند فوج / آئی این اے سے وابستہ ناموراہم شخصیات شامل ہوں گی۔
یہ کمیٹی دہلی ، کلکتہ اور نیتا جی اور آزاد ہند فوج سے وابستہ ہندستان اور بیرون ملک دونوں جگہوں پر یادگاری سرگرمیوں کے لئے بھی رہنمائی کرے گی۔
ماضی قریب میں ، حکومت ہند نے نیتا جی سبھاس چندر بوس کے قیمتی ورثہ کو محفوظ کرنے کے لئے کئی اقدامات کئے ہیں۔
نئی دہلی کے لال قلعے میں نیتا جی پر ایک میوزیم قائم کیا گیا ہے ، جس کا افتتاح وزیر اعظم نے 23 جنوری 2019 کو کیا تھا۔
کلکتہ میں تاریخی وکٹوریہ میموریل کی عمارت میں مستقل نمائش اور نیتا جی پر لائٹ اینڈ ساؤنڈ شو کرنے کا منصوبہ بنایا گیا ہے۔
حکومت ہند نے 2015 میں نیتا جی سبھاس چندر بوس سے متعلق فائلوں کو منظر عام پر لانے کا فیصلہ کیا تاکہ عام لوگوں کی ان تک رسائی ہو سکے۔ 33 فائلوں کی پہلی کھیپ 4 دسمبر 2015 کو منظر عام پر لائی گئی تھی۔ وزیر اعظم جناب نریندر مودی نے لوگوں کے دیرینہ مطالبے کو پورا کرتے ہوئے 23 جنوری 2016 کو نیتاجی سے متعلق 100 فائلوں کی ڈیجیٹل کاپیاں جاری کی تھیں۔
انڈومان اور نکوبار جزیرے کے اپنے 2018 کے دورے میں وزیر اعظم نے نیتا جی بوس کے ذریعہ ترنگا لہرانے کی 75 ویں سالگرہ کے موقع پر منعقدہ پروگرام میں شرکت کی تھی۔
انہوں نے سبھاس چندر بوس کی آزاد ہند کی عبوری حکومت کو خراج تحسین پیش کیا۔ دوسری جنگ عظیم کے دوران یہ جزیرے ان کے زیر انتظام تھے۔ وزیر اعظم نے انڈومان اور نکوبار میں 3 جزیروں کے نام بھی تبدیل کئے۔
راس آئیس لینڈ کا نام بدل کر نیتا جی سبھاس چندر بوس دویپ رکھا گیا۔ نیل جزیرے کو شہید دویپ اور ہیولاک جزیرہ بطور سوراج دویپ کا نام دیا گیا۔
وزیراعظم کا دفتر
وزیر اعظم نریندر مودی كا صدر پوتن سے مكالمہ
دو طرفہ، علاقائی اور عالمی امور پر تبادلہ خیال
جی 20 سربراہی اجلاس میں روس کی نمائندگی اس کے وزیر خارجہ کریں گے
وزیر اعظم كا ہندوستان کی جی 20 صدارت کی روس کی مسلسل حمایت پر لیے اظہار تشكر
وزیر اعظم جناب نریندر مودی نے آج روسی وفاق کے صدر عزت مآب جناب ولادیمیر پوتن کے ساتھ ٹیلی فون پر بات چیت کی۔
دونوں رہنماؤں نے دوطرفہ تعاون کے متعدد امور پر پیش رفت کا جائزہ لیا اور جوہانسبرگ میں حال ہی میں ختم ہونے والے برکس سربراہی اجلاس سمیت باہمی تشویش کے علاقائی اور عالمی امور پر تبادلہ خیال کیا۔
صدر پوتن نے بتایا كہ 9-10 ستمبر 2023 کو نئی دہلی میں ہونے والے جی 20 كے سربراہی اجلاس میں وہ شرکت نہیں كر پاءیں گے لہذا روس کی نمائندگی روسی وفاق کے وزیر خارجہ عزت مآب جناب سرگئی لاوروف كریں گے۔
روس کے فیصلے كا ادراك كرتے ہوئے وزیر اعظم نے جی 20 كی صدارت کرتے ہوئے ہندوستان کے تمام اقدامات کی روس کی مسلسل حمایت کے لیے صدر پوتن کا شکریہ ادا کیا۔
دونوں رہنماؤں نے رابطے میں رہنے سے اتفاق کیا۔